
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 


ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΔΕΥΤΕΡΟ 


Αρ. Φύλλου 805 


26 Ιουνίου 2001 


ΠΕΡΙΕΧΟΜΕΝΑ 


ΑΠΟΦΑΣΕΙΣ 

Καθιέρωση υπερωριακής εργασίας και κατανομή αυ¬ 


τής σε Μονίμους και με σχέση εργασίας Ιδιωτικού 

Δικαίου υπαλλήλους. 1 

Συμπληρωματική έγκριση υπερωριακής εργασίας 
προσωπικού ασφαλείας του Υφυπουργού Εργα¬ 
σίας και Κοινωνικών Ασφαλίσεων για το χρονικό 

διάστημα από 1.5.2001 μέχρικαι31.12.2001. 2 

Μετεγγραφές σπουδαστών ΤΕΙ εσωτερικού. 3 

Ανάκληση της 12.1/Β3/1542/2001 υπουργικής απόφα¬ 
σης κοστολόγησης Πανεπιστημιακών συγγραμμά¬ 
των για το ακαδημαϊκό έτος 2000-2001. 4 


Εναρμόνιση προς τις διατάξεις της οδηγίας 2000/73/ 
ΕΚτης Επιτροπής της 22ας Νοεμβρίου 2000 για την 
προσρμογή στην τεχνική πρόοδο της οδηγίας 
93/92/ΕΚτου Συμβουλίου σχετικά με την τοποθέτη¬ 
ση συστημάτων φωτισμού και φωτεινής σηματοδό¬ 
τησης στα δίκυκλα ή τρίκυκλα οχήματαμε κινητήρα. 5 
Μεταβολή κύριου χαρακτηριστικού “Χρησιμοποιούμε¬ 
νο καύσιμο” στις άδειες κυκλοφορίας βενζινοκίνη¬ 
των αυτοκινήτων. 6 

Διορθώσεις Σφαλμάτων 

Διόρθωση σφάλματος στην Δ4/237/27.4.2001 (Β' 524) 
απόφαση Υπουργείου Εθνικής Παιδείας & Θρη¬ 


σκευμάτων. 7 

ΑΠΟΦΑΣΕΙ Σ 

Αριθ. 2/30183/0022 (1) 


Καθιέρωση υπερωριακής εργασίας και κατανομή αυτής 
σε Μονίμους και με σχέση εργασίας Ιδιωτικού Δικαίου 
υπαλλήλους. 

ΟΙ ΥΠΟΥΡΓΟΙ 

ΟΙΚΟΝΟΜΙΚΩΝ - ΓΕΩΡΓΙΑΣ 

Έχοντας υπόψη: 

α) Τις διατάξεις του άρθρου 29Α της παρ. 2 του 
Ν. 1558/85 «Κυβέρνηση και Κυβερνητικά Όργανα» (ΦΕΚ 
137/Α726.7.85) όπως αυτό προστέθηκε με το άρθρο 27 
του Ν.2081/92 (ΦΕΚ 154/Α792) καιαντικαταστάθηκεμετο 
άρθρο 1 παρ. 2Ατου Ν. 2469/97 (ΦΕΚ 38/Α797). 


β) Το Π.Δ.402/88 Οργανισμός Υπουργείου Γεωργίας 
όπως τροποποιήθηκε μεταγενέστερα. 

γ) Τις διατάξεις του άρθρου 18του Ν.2470/97 «Αναμόρ¬ 
φωση μισθολογίου προσωπικού της Δημόσιας Διοίκησης 
και άλλες συναφείς διατάξεις που δημοσιεύτηκε στο ΦΕΚ 
40/τ.Α721.3.97. 

δ) Τις διατάξειςτου άρθρου 15του Ν.2592/98 «Αναπρο¬ 
σαρμογή συντάξεων πολιτικών συνταξιούχων του Δημο¬ 
σίου, ρύθμιση συνταξιοδοτικών θεμάτων και άλλες διατά¬ 
ξεις» που δημοσιεύθηκε στο ΦΕΚ 57/τ.Α7ΐ 8.3.98. 

ε) Τις διατάξεις του άρθρου 49 του Ν.2873/2000 «Μι- 
σθολογικές ρυθμίσεις κ.λπ.» που δημοσιεύθηκε στο ΦΕΚ 
285/Τ.Α728.12.2000. 

στ) Τις ανάγκες των υπηρεσιών του Υπουργείου Γεωρ¬ 
γίας που πρέπει να αντιμετωπισθούν με την καθιέρωση 
υπερωριακής εργασίας κατά το Α' εξάμηνο του έτους 2001. 

ζ) Το γεγονός ότι από την προώθηση αυτής προκαλείται 
δαπάνη δρχ. 359.170.000 η οποία θα βαρύνει τις πιστώ- 
σειςτου Τακτικού Προϋπολογισμού και του Κ.Τ.Γ.Κ. &Δα- 
σών, τους ΚΑΕ που αναλυτικά αναγράφονται στο διατα¬ 
κτικό της παρούσας απόφασης. 

η) Την υπ’ αριθμ.2/80345/004/8.11.99 Κ.Υ.Α. «Μεταβίβα¬ 
ση εξουσίας υπογραφής» σύμφωνα με το άρθρο 7 παρ.1 
του Ν.1943/91, αποφασίζουμε: 

1.- Κρίνουμε απαραίτητη την καθιέρωση υπερωριακής 
εργασίας υπαλλήλων μονίμων και με σχέση εργασίας Ιδιω¬ 
τικού Δικαίου για την κάλυψη αναγκών των Κεντρικών και 
Περιφερειακών Υπηρεσιών του Υπουργείου Γεωργίας και 
ορίζουμε τις ώρες υπερωριακής απασχόλησης για το χρο¬ 
νικό διάστημα που ισχύει ένα μήναπριντη δημοσίευση της 
απόφασης στην Εφημερίδα της Κυβερνήσεως μέχρι 
30.6.2001 για απογευματινή εργασία σε 250.100 και για 
εργασία νυχτερινών ωρών, Κυριακών και εξαιρέσιμων 
ημερών σε 1.200 και κατανέμουμε αυτές κατά Υπηρεσία 
και δραστηριότητα ως ακολούθως: 

Α.- Σε βάρος των πιστώσεων του Τακτικού Π ροϋπολογι- 
σμού Φ.29/110 για τους υπαλλήλους των παρακάτω Γ ενι¬ 
κών Διευθύνσεων. 

1) Γεν. Δ/νση Εγγ/κών Έργων και Γεωργικών Διαρθρώ¬ 
σεων (Δ/νση Τοπογραφικής, Δ/νσης Προγραμματισμού, 
Δ/νση ΑΞΙΟΠΕΕ & ΜΕ, Δ/νση Σχεδιασμού Ε.Ε.& ΑΕΠ, 
Δ/νση Τεχνικών Μελετών και Κατασκευών, Δ/νση Γεωλο- 
γίας-Υδρολογίας). 

Η υπερωριακή εργασία κρίνεται αναγκαία για την κατάρ- 

τιση και παρακολούθηση των επιχειρησιακών προγραμμά¬ 
των Εθνικού και Περιφερειακού σκέλους της 3ης προγραμ. 
Περιόδου, μελέτης Αναδασμών, ΟΣΔΕ, Αμπελ. & Ελαιο¬ 
κομ. Μητρώου καθώς και τη μέριμνα για τη χρηματοδότη¬ 
ση των προγραμμάτων από την Ευρωπαϊκή Ένωση (Κοινο¬ 
τικό Πλαίσιο Στήριξης, Περιφερειακά Επιχειρησιακά Προ¬ 
γράμματα, Κοινοτικές Πρωτοβουλίες), σύνολο ωρών 
υπερωριακής εργασίας 15.250 ώρες, συνολικής δαπάνης 
21.350.000 δρχ. Ο αριθμός των υπαλλήλων που θα απα¬ 
σχοληθούν με τις παραπάνω εργασίες είναι 204. Στους 107 
υπαλλήλους των Δ/νσεων Σχεδιασμού Ε.Ε. & ΑΕΠ, Τεχνι¬ 
κών Μελετών και Κατασκευών, ΑΞΙΟΠΕΕ & ΜΕ, Γεωλογίας- 
Υδρολογίας θα κατανεμηθούν από 50 ώρες στον καθένα. 

2) Γεν. Δ/νση Φυτικής Παραγωγής (Δ/νση ΠΑΠ-Φυτ. 
Μεγ. Καλλιέργειας, ΠΑΠ-Δενδροκηπευτικής). 

Εφαρμογή της ΚΑΠ στους Τομείς Προσανατολισμού 
και Εγγυήσεων κατά το Α' εξάμηνο του 2001. Ελαχιστο- 
ποίηση του χρόνου καταβολής των Κοινοτικών Ενισχύσε¬ 
ων και ιδίως του ολοκληρωμένου συστήματος 
ΚΑΝ. 1765/92 που έχει αντικατασταθεί με τον ΚΑΝ. 
1251/99. Την εφαρμογή των προγραμμάτων ΠΟΠ και 
Π.Γ.Ε. σύμφωνα με τους ΚΑΝ.2081/92 και 2082/92. Υλο¬ 
ποίηση ΚΟΑ οπωροκηπευτικών, παρακολούθηση και υλο¬ 
ποίηση επιχειρησιακών προγραμμάτων και σχεδίων δρά- 
σεων-αναδιάρθρωσης των εσπεριδοειδών-παρακολού- 
θηση των Ο.Π. έλεγχος στην εφαρμογή Κοιν. Καν., όσον 
αφορά τη λειτουργία των ΟΠ καιτωνεπιχειρησιακώνπρο- 
γραμμάτων-ολοκλήρωση του ΠΕΠ 94-99, αξιοποίηση 
ήπιων μορφών ενέργειας-προετοιμασία του 3ου Κ.Π.Σ. 
αναδιάρθρωση-μετατροπής αμπελώνων, στα πλαίσια της 
νέας ΚΟΑ αμπελοοινικών, σύνολο ωρών υπερωριακής ερ¬ 
γασίας 4.400 ώρες, συνολικής δαπάνης 6.160.000 δρχ. Ο 
αριθμός των υπαλλήλων που θα απασχοληθεί είναι 44. 

Για τους υπαλλήλους των οκτώ (8) Περιφερειακών Κέ¬ 
ντρων Προστασίας Φυτών Ποιοτικού Ελέγχου (Καβάλας, 
Θεσ/νίκης, Ιωαννίνων, Βόλου, Πατρών, Ναυπλίου, Πει¬ 
ραιά και Ηρακλείου) που ασχολούνται με τους φυτοϋγει- 
ονομικούς ελέγχους των εισαγομένων και εξαγομένων 
γεωργικών προϊόντων (νωπών και μεταποιημένων) καθώς 
και με τους ελέγχους των υπολειμμάτων γεωργικών φαρ¬ 
μάκων στα γεωργικά προϊόντα, σύνολο ωρών υπερωρια- 
κής εργασίας 5.200 ώρες, συνολικής δαπάνης 7.280.000 
δρχ. Οι υπάλληλοι που θα απασχοληθούν είναι 52. 

3) Γενική ΔΙΔΑΓΕΠ: 

Προώθηση σε σύντομο χρονικό διάστημα πληρωμών σε 
βάρος του ΕΛΕΓΕΠ, εποπτεία και ορθή διαχείριση αποθε¬ 
μάτων Δημόσιας Παρέμβασης, έλεγχος φακέλλων εξαγω- 
γικών επιστροφών εντός τριμήνου, έλεγχος των εποπτευο- 
μένων οργανισμών βάμβακος, καπνού, προγραμματισμός 
για τη ν εκτέλεση υποχρεωτικών ελέγχων όσων εισέπραξαν 
επιδοτήσεις από το ΕΓΤΠΕ-ΕΓΓΥΗΣΕΙΣ, σύνολο ωρών υπε- 
ρωριακής εργασίας 15.800 ώρες, συνολικής δαπάνης 
22.120.000 δρχ. Ο αριθμός των υπαλλήλων που θα απα¬ 
σχοληθούν είναι 158 (εκ των οποίων οι 7 υπάλληλοι ανή¬ 
κουν στην Υπηρεσία Επιτρόπου στη ΓΕΔΙΔΑΓΕΠ). 

4) Γ ενική Δ/νση Διοικητικής Υποστήριξης: 

Γ ια την ομαλή και απρόσκοπτη εφαρμογή του 3ου 
Κ.Π.Σ. κατά το μέρος που αφορά την υλοποίηση προ¬ 
γραμμάτων του Υπουργείου μας, κάλυψη αναγκών υλο¬ 
ποίησης πληρωμών-επιδοτήσεων αγροτών και διαφόρων 
κοινοτικών προγραμμάτων (ολοκληρωμένο, εξισωτικές 
Αποζημιώσεις, Σταφίδα, Ελαιόλαδο, Καπνός, Βαμβάκι, 
Αμπελουργικό), σύνολο ωρών υπερωριακής εργασίας 


38.700 ώρες, συνολικής δαπάνης 54.180.000 δρχ. Ο αριθ¬ 
μός των υπαλλήλων που θα απασχοληθούν είναι 387. 

5) Γ ενική Δ/νση Κτηνιατρικής: 

Υλοποίηση των διαρθρωτικών μέτρων και ενεργειών που 
περιλαμβάνονται στο 3ο Κ.Π.Σ. του ολοκληρωμένου συ¬ 
στήματος και των Κοινοτικών Κανονισμών και Οδηγιών, σύ¬ 
νολο ωρών υπερωριακής εργασίας 27.600 ώρες, συνολικής 
δαπάνης 38.640.000 δρχ. Οι υπάλληλοι που θα απασχολη¬ 
θούν είναι 276 (Δ/νση Κτην/κής Δημοσ.Υγείας, Κτην/κά Ερ- 
γαστ. &Σχολές Κρέατος, Δ/νση Υγείας Ζώων, ΣΥΚΕ, ΚΑΦΕ). 

6) Γ ενική Δ/νση Ζωικής παραγωγής: 

Εκτέλεση των εφαρμοστικών προγραμμάτων γενετικής 
βελτίωσης των ζώων του 3ου Κ.Π.Σ. που ολοκληρώνονται 
εντός του έτους 2001 (συλλογή στοιχείων αποδόσεων, ταξι- 
νόμηση-καταχώρηση στοιχείων των αποδόσεων, στατιστική 
ηλεκτρονική επεξεργασία, έκδοση αποτελεσμάτων κ.α.), 
παρακολούθηση και συμπλήρωση των μητρώων διατήρη¬ 
σης των σπανίων φυλών ζώων που έχουν ενταχθεί στο πρό¬ 
γραμμα διατήρησήςτους, μετεγκατάσταση Κτηνοτροφικών 
Μονάδων, Βελτίωση Βοσκοτόπων, Παραγωγής Ζωοτροφών 
ορεινών και μειονεκτικών περιοχών, Εναρμόνιση της κοινο¬ 
τικής νομοθεσίας ζωοτροφών προς την αντίστοιχη Εθνική 
Εφαρμογή προγράμματος μεταφοράς ζωοτροφών στα νη¬ 
σιά Αιγαίου (ΚΑΝ.2019/93) Έλεγχος διακίνησης αφυδατω¬ 
μένων ζωοτροφών (ΚΑΝ.603/95) Προετοιμασία εφαρμογής 
προγραμμάτων που θα ενταχθούν στο 3ο Κ.Π.Σ. Επεξεργα¬ 
σία συμπληρωματικών στοιχείων για την ολοκλήρωση του 
ΕΠ 2000-2006 και των ΠΕΠ. Έκδοση αποφάσεων για την 
εφαρμογή του 3ου Κ.Π.Σ. (προαιρετικά πιστοποιούμενα 
προϊόντα ζωικής προέλευσης κ.λπ.) έκδοση αποφάσεων για 
την εφαρμογή της ΑΘΕϋΑ2001 (τομέας βοείου κρέατος και 
αγελαδινού γάλακτος). Κατανομή Εθνικών αποθεμάτων, 
εφαρμογή του ολοκληρωμένου συστήματος Διαχείρισης 
και Ελέγχου Κοινοτικών Ενισχύσεων (τομείς βοείου και αι- 
γοπρόβειου κρέατος), σύνολο ωρών υπερωριακής εργα¬ 
σίας 10.500 ώρες, συνολικής δαπάνης 14.700.000 δρχ. Οι 
υπάλληλοι που θα απασχοληθούν είναι 105. 

7) Γ ενική Δ/νση Γ εωργικών Εφαρμογών και Ερευνας: 

Για την υλοποίηση των προγραμμάτων Εκπαίδευσης 
αγροτών με συνδρομή του Ευρωπαϊκού Κοινοτικού Ταμεί¬ 
ου, αρχικής κατάρτισης με συνδρομή του Ε.Κ.Τ. γεωργι¬ 
κών εκθέσεων, δικτύου Γεωργικής Λογιστικής Πληροφό¬ 
ρησης (ΒΙΟΑ), ενημέρωση - πληροφόρηση - ευαισθητο- 
ποίηση αγροτών, Κανονισμός 2328/91/ΕΕ για τη βελτίωση 
της αποτελεσματικότητας των γεωργικών διαρθρώσεων, 
οργάνωση και διαχείριση των Γεωργικών Εκμεταλλεύσε¬ 
ων, Καν. ΕΕ/1257/99 Εγκατάσταση δικτύου Α.Μ.Σ.-Διαχεί¬ 
ριση \Λ/ΕΒ ΙΝΤΕΡΝΕΤ (Μέτρο 8.2 Β' Κ.Π.Σ.), Χρηματοδότη¬ 
ση Ερευνητικών Προγραμμάτων (Προκήρυξη - Ανάθεση - 
Παρακολούθηση) εξοπλισμός ιδρυμάτων Ερευνας - ΠΕ- 
ΓΕΑΛ (Μέτρο 8.1 Β'Κ.Π.Σ.) Προγράμματα ΙΝΤΕΡΝΕΤ (Βο¬ 
τανικός Κήπος - Αμπέλι - ΠΕΓΕΑ). Δειγματοληψίες εδαφών 
νερών. Συνεργασία και ενημέρωση με τοπικούς γεωπό¬ 
νους και λοιπούς υπηρεσιακούς παράγοντες υπηρεσιών 
δήμων και αγροτώντης περιοχής δικαιοδοσίας του ΠΕΓΕ- 
ΑΛ. Παροχή τεχνικών οδηγιών σε παραγωγούς. Διεκπε¬ 
ραίωση διοικητικών, οικονομικών θεμάτων. 

Οι προβλεπόμενοι επιτόπιοι αιφνιδιαστικοί έλεγχοι του 
προγράμματος «Μείωση της νιτρορύπανσης γεωργικής 
προέλευσης στο Θεσσαλικό Κάμπο ΚΑΝ. (ΕΟΚ) 2078/92», 
είναι απαραίτητος για την επιτάχυνση υλοποίησηςτου και 
την ελαχιστοποίηση του χρόνου απόδοσης της κοινοτι¬ 
κής συμμετοχής στις δαπάνες που θα δημιουργηθούν. 

θέματα οργάνωσης και λειτουργίας Ομάδων Παραγω¬ 
γών εμπορίας αγροτικών προϊόντων ΚΑΝ. (ΕΚ) 2200/96, 
ΚΑΝ (ΕΚ) 2848/98 ΚΑΝ (ΕΚ) 952/97, ΚΑΝ (ΕΚ) 389/82, 
Εποπτεία - καθοδήγηση εφαρμογής των κοινοτικών δια¬ 
τάξεων «Περί Ομάδων Παραγωγών με υλοποίηση εθνι¬ 
κών διατάξεων που να είναι συμβατές με το Κοινοτικό δί¬ 
καιο, σύνολο ωρών υπερωριακής εργασίας 11.000 ώρες, 
συνολικής δαπάνης 15.400.000 δρχ. Οι υπάλληλοι που θα 
απασχοληθούν είναι 110. 

8) Δ/νση ΠΣΕΑ: 

Αντιμετώπιση ζημιών που προκαλούνται στη Γεωργία 
από θεομηνίες ή άλλα έκτακτα γεγονότα, που περιλαμβά¬ 
νεται στο Επιχειρησιακό Πρόγραμμα «Ανάπτυξη του Το¬ 
μέα Γεωργίας 1994-1999 του 3ου Κ.Π.Σ. (το οποίο συνε¬ 
χίζεται) και Επιχειρησιακό Πρόγραμμα» Αγροτική Ανά¬ 
πτυξη Ανασυγκρότηση της υπαίθρου 2000-2006 του 3ου 
Κ.Π.Σ., σύνολο ωρών υπερωριακής εργασίας 1.000 ώρες, 
συνολικής δαπάνης 1.400.000 δρχ. Οι υπάλληλοι που θα 
απασχοληθούν είναι 10. 

9) Δ/νση Αγροτικής Πολιτικής και Τεκμηρίωσης: 

Προετοιμασία φακέλλων και παρακολούθηση των θε¬ 
μάτων της Ειδικής Επιτροπής Γεωργίας, συμβουλίου 
Υπουργών Γεωργίας της Ε.Ε., συγκέντρωσης επεξεργα¬ 
σία στατιστικών στοιχείων στο γεωργικό τομέα, εισαγωγή 
στοιχείων στους Η/Υ στα Προγρ.ΑΟΒΙδ-ΑΟΒΕΡ, σύνολο 
ωρών υπερωριακής εργασίας 3.900 ώρες, συνολικής δα¬ 
πάνης 5.460.000 δρχ. Οι υπάλληλοι που θα απασχολη¬ 
θούν είναι 39. 

10) Δ/νση Ελέγχου Δαπανών ΕΓΤΠΕ-ΕΓΓΥΗΣΕΙΣ: 

Έλεγχο των επιχειρήσεων που εισέπραξαν επιδοτήσεις 

που βαρύνουν το Ταμείο ΕΓΤΠΕ Εγγυήσεις, τεκμηρίωση 
των προτάσεων ανάκτησης αχρεωστήτως καταβληθέ- 
ντων από τον ΕΛΕΓΕΠ ποσών λόγω παρατυπιών, αξιολό¬ 
γηση των ελεγκτικών ευρημάτων και την υποβολή προτά¬ 
σεων για βελτίωση των διαδικασιών ελέγχου και πληρω¬ 
μής των επιδοτούμενων από το ΕΓΤΠΕ-ΕΓΓΥΗΣΕΙΣ, το 
έργο αυτό πρέπει να ολοκληρωθεί μέσα στις τεθείσες από 
την Ευρ. Ένωση προθεσμίες, σύνολο ωρών υπερωριακής 
εργασίας 1.600 ώρες, συνολικής δαπάνης 2.240.000 δρχ. 
ΟΙ υπάλληλοι που θα απασχοληθούν είναι 16. 

11) Γραφείο Κοινοβουλευτικού Ελέγχου: 

Αντιμετώπιση πολλών υπηρεσιακών θεμάτων που καθη¬ 
μερινά προκύπτουν από την ανάγκη υποχρεωτικής και 
έγκαιρης αποστολής εγγράφων στη Βουλή, λόγω των 
απαρέγκλιτων προθεσμιών αλλά και την ανάγκη άμεσης 
συνεργασίας με τον Υπουργό και Υφυπουργούς εκτός 
ωραρίου εργασίας, για την υπογραφή των εν λόγω εγ¬ 
γράφων και την αντιμετώπιση θεμάτων προφορικής συ¬ 
ζήτησης στη Βουλή, σύνολο ωρών υπερωριακής εργα¬ 
σίας 600 ώρες, συνολικής δαπάνης 840.000 δρχ. Οι υπάλ¬ 
ληλοι που θα απασχοληθούν είναι 6. 

12) Δ/νση Επιθεώρησης: 

Ασκηση επιθεώρησης και Ελέγχου των Κεντρικών και Πε¬ 
ριφερειακών Υπηρεσιώντου Υπουργείου Γεωργίας καιτων 
εποπτευομένων από αυτό φορέων, για τη διαπίστωση της 
κανονικής και εύρυθμης λειτουργίας τους, σωστής εφαρ¬ 
μογής Κοινοτικών Προγραμμάτων, σύνολο ωρών υπερω- 
ριακής εργασίας 800 ώρες, συνολικής δαπάνης 1.120.000 
δρχ. Οι υπάλληλοι που θα απασχοληθούν είναι 4. 

13) Γενική Δ/νση ανάπτυξης και Προστασίας Δασών 
και Φ.Π. 

Μετην υπερωριακή απασχόληση των υπαλλήλων θα κα¬ 
λυφθούν ανάγκες λειτουργίας των Διευθύνσεων Δασών, 


της Κεντρικής Υπηρεσίας Δασών και του Συντονιστικού 
Κέντρου Δασοπροστασίας. Για τη λειτουργία του Συντο¬ 
νιστικού Κέντρου, σε 24ωρη βάση όλες τις ημέρες της 
εβδομάδας, θα απασχοληθεί το προσωπικό μεΣΕΙΔπρος 
συμπλήρωση της εβδομαδιαίας υποχρεωτικής εργασίας 
και στην περίπτωση των Κεντρικών Δ/νσεων Δασών, μόνο 
τις απογευματινές ώρες. Με την κατά τ’ ανωτέρω απα¬ 
σχόληση θα παρακολουθείται και θα συντονίζεται το έρ¬ 
γο των Περ. Δας. Υπηρεσιών και οι πάσης φύσεως παρά¬ 
νομες πράξεις, όπως οι παράνομες υλοτομίες η παράνο¬ 
μη Θήρα και θα λαμβάνονται μέτρα για τον έλεγχο 
διακίνησης δασικών προϊόντων και την εφαρμογή των 
υφισταμένων αστυνομικών διατάξεων. 

Οι κατά τα ανωτέρω εργασίες εκτελούνται κατ’ επιταγή 
των διατάξεων των άρθρων 36, 37 και 38 Ν.1845/89 (ΦΕΚ 
102/Α789), των άρθρων 1 και 3 Π .Δ. 242/93 (ΦΕΚ 107/Α793 
και άρθρο 2 Ν.2612/1998 (ΦΕΚ 112/Α/1998), σύνολο 
ωρών υπερωριακής εργασίας 20.400, συνολικής δαπά¬ 
νης 28.560.000 δρχ. (εκ των οποίων μέχρι 700 ώρες για 
υπερωριακή απασχόληση προσωπικού με ΣΕΙΔ με αντί¬ 
στοιχη δαπάνη 700.000 δρχ. και 700 ώρες για την απα¬ 
σχόληση προσωπικού με ΣΕΙΔ κατά τις νυχτερινές ώρες, 
Κυριακές και εξαιρέσιμες ημέρες, με δαπάνη 700.000 
δρχ. προς συμπλήρωση της εβδομαδιαίας υποχρεωτικής 
εργασίας). Οι υπάλληλοι που θα απασχοληθούν είναι 204. 

14) Για τους (28) υπαλλήλους Αορίστου χρόνου της Γεν. 
Δ/νσης Αλιείας και της Δ/νσης Οικονομικής σύνολο ωρών 
υπερωριακής εργασίας 2.800, συνολικής δαπάνης 
3.920.000 δρχ. 

Το γενικό σύνολο ωρών υπερωριακής εργασίας του Κε¬ 
φαλαίου Α' ανέρχεται σε 159.550 ώρες, συνολικής δαπά¬ 
νης 223.370.000 δρχ. Η σχετική δαπάνη καλύπτεται από 
Ε.Φ.29/110 Κ.Α.Ε. 0511. 

Ο αριθμός των υπαλλήλων που θα συμμετάσχουν στα 
παραπάνω προγράμματα ανέρχεται στους 1.643. 

Η χρονική περίοδος πραγματοποίησης της υπερωρια- 
κής εργασίας αφορά το χρονικό διάστημα από 1.1.2001 
έως 30.6.2001. 

Β'. Σε βάρος των πιστώσεων των Ταμείων Προστασίας 
Ελαιοπαραγωγής. 

Γιατους υπαλλήλους των εμπλεκομένων Υπηρεσιώντης 
Κ.Υ. του Υπ. Γεωργίας (Δ/νση Προστασίας Φυτικής Παρα¬ 
γωγής) και Υπηρεσία Δημοσιονομικού Ελέγχου, που θα 
ασχοληθούν στο πρόγραμμα καταπολέμησης του δάκου 
της ελιάς κρίνεται απαραίτητη η υπερωριακή απασχόληση 
των αναφερομένων υπαλλήλων για την ορθή και αποτελε¬ 
σματική εφαρμογή του προγράμματος δακοκτονίας (ορ¬ 
γάνωση - συντονισμό - εποπτεία) έτσι ώστε να υπάρχει προ¬ 
στασία της ελαιοπαραγωγής του εισοδήματος των ελαιο¬ 
παραγωγών και της Εθνικής Οικονομίας γενικότερα 
σύνολο ωρών υπερωριακής εργασίας 5.300 ώρες και συ¬ 
νολικής δαπάνης 7.420.000 δρχ. Η δακική περίοδος που θα 
πραγματοποιηθούν οι υπερωρίες αρχίζει από 15.5. μέχρι 
30.11 του τρέχοντος έτους σύμφωνα με την αριθμ. πρωτ. 
2195/11040/30.1.85 Διϋπουργική Απόφαση Υπουργών Οι¬ 
κονομικών και Γεωργίας. Η σχετική δαπάνη καλύπτεται 
από Ε.Φ.29/110 Κ.Α.Ε. 5196. Ο αριθμός των υπαλλήλων 
που θα συμμετάσχουν στο παραπάνω πρόγραμμα είναι 53. 

Γ'. Σε βάρος των πιστώσεων του Προϋπολογισμού του 
Κ.Τ.Γ.Κ. και Δασών. 

α. Γ ιατους υπαλλήλους των Υπηρεσιώντου Υπ. Γεωργίας 
που θα ασχοληθούν μετην εποπτεία, συντονισμό και άσκη¬ 
ση του ποιοτικού και ποσοτικού ελέγχου εισαγομένων-εξα- 




11732 


ΕΦΗΜΕΡΙΣΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


γομένων αποσυρομένων ή διακινουμένων νωπών και μετα- 
ποιημένωνήπροοριζομένωνγια μεταποίηση νωπώνγεωργι- 
κών προϊόντων (χυμοποίηση εσπεριδοειδών κονσερβοποίη¬ 
ση ροδάκινων βιομηχανική ντομάτα κ.λπ.) και συγκεκριμένα: 
για τους υπαλλήλους της Δ/νσης Μετ/σης Ποιοτικού Ελέγ¬ 
χου καιΤυπ/σης σύνολο ωρών υπερωριακής εργασίας 2.200 
συνολικής δαπάνης 3.300.000 δρχ. και για τους υπαλλήλους 
των οκτώ (8) Περιφερειακών Κέντρων Προστασίας Φυτών 
και Ποιοτικού Ελέγχου (Καβάλας, Θεσ/νίκης, Ιωαννίνων, Βό¬ 
λου, Πατρών, Ναυπλίου, Πειραιά και Ηρακλείου) σύνολο 
ωρών υπερωριακής εργασίας 14.000, συνολικής δαπάνης 
21.000.000 σε βάρος των πιστώσεωντου Φ.110 ΚΑΕ 0521.0 
αριθμός των υπαλλήλων που θα απασχοληθούν στις εργα¬ 
σίες αυτές ανέρχεται σε 92. 

β. Για τους Οικονομικούς Επιθεωρητές και τους υπαλ¬ 
λήλους των Οικονομικών Επιθεωρήσεων που ασχολού¬ 
νται με δευτεροβάθμιους Οικονομικοδιαχειριστικούς 
ελέγχους, έρευνες των ΕΔΕ με ολοκλήρωση υποβολής 
πορισματικών εκθέσεων κ.λπ., σύνολο ωρών υπερωρια- 
κής εργασίας 3.500, συνολικής δαπάνης 5.100.000 δρχ. 
σε βάρος του Φ. 110 ΚΑΕ 0521.0 αριθμός των υπαλλήλων 
που θα ασχοληθούν στις εργασίες αυτές ανέρχεται σε 34. 

γ. Γιατους υπαλλήλους του Σταθμού Ελέγχου και Τυπο¬ 
ποίησης Δημητριακών Θεσσαλονίκης που θα ασχοληθούν 
υπερωριακά για την αγοραστική παρέμβαση του ρυζιού, 
σκληρού σίτου κ.λπ. και τη διενέργεια ελέγχων της δωρε¬ 
άν διανομής του ρυζιού και των δημητριακών, σύνολο 
ωρών 3.000 συνολικής δαπάνης 4.500.000 δρχ. σε βάρος 
του Φ. 110 ΚΑΕ 0521. Ο αριθμός των υπαλλήλων που θα 
ασχοληθεί με τις παραπάνω εργασίες ανέρχεται στους 30. 

δ. Γιατην αντιμετώπιση επειγουσών υπηρεσιακών ανα¬ 
γκών που έχουν παρουσιασθεί στους υπαλλήλους των 
Κεντρικών Υπηρεσιών του Υπ. Γεωργίας όπως εκκαθάρι¬ 
ση δικαιολογητικών παρελθούσης χρήσεως 300 Περιφε¬ 
ρειακών Υπηρεσιών που εξυπηρετήθηκαν οικονομικά από 
το ΚΤΓΚ & Δασών μετά την εφαρμογή του Ν.2218 Ισολο¬ 
γισμοί, απολογισμοί, καταγραφή περιουσιών, σύνολο 
ωρών 14.000 υπερωριακής εργασίας, συνολικής δαπά¬ 
νης 22.400.000 δρχ. σε βάρος του Φ.110 ΚΑΕ 0521. Ο 
αριθμός των υπαλλήλων που θα ασχοληθούν στις εργα¬ 
σίες αυτές ανέρχεται στους 140. 

Ε. Γ ενική Δ/νσης Αλιείας: 

Υλοποίηση Επιχειρησιακού Προγράμματος Αλιείας 
(ΕΠΑΛ) 1994-1999, Επιχειρησιακού Προγράμματος 
ΡΕ3ΘΑ, ολοκλήρωση εκπόνησης επιχ/κών, προγρ. 2000 - 
2006, αξιολόγηση επενδυτικών σχεδίων, καταβολή επιδό¬ 
τησης στους δικαιούχους, συμμετοχή σε επιτροπές, ομά¬ 
δες εργασίες, για την αντιμετώπιση των θεμάτων, παρακο¬ 
λούθηση της εφαρμογής των προγραμμάτων, προσανατο¬ 
λισμού του αλιευτικού συνόλου, τεχνική γονιμοποίηση 
κατά την περίοδο αναπαραγωγής, σύνολο ωρών υπερω- 
ριακής εργασίας 6.500, συνολικής δαπάνης 9.100.000 δρχ. 
Οι υπάλληλοι που θα απασχοληθούν είναι 65. 

στ. Γ ια τους υπαλλήλους της Γ εν.Δ/νσης Ανάπτυξης και 
Προστ. Δασών & Φ.Π. που θα ασχοληθούν με προγράμμα¬ 
τα φυτωρίων, αναδασώσεων, διευθέτηση χειμάρρων και 
Λευκοκαλλιέργεια, κατάρτιση, τήρηση και ενημέρωση θε¬ 
ματικών Δασικών Χαρτώντης χώρας, χαρτών κάλυψης της 
βλάστησης εδαφολογικών χαρτών και Σύνταξη Κτηματολο- 
γικού χάρτη, προστασία, ανάπτυξη εκμετάλλευση του θη- 
ραματικού κεφαλαίου και της άγριας πανίδας γενική εφαρ¬ 
μογή και χρηματοδότηση των προγραμμάτων ανάπτυξης 
και προστασίας δασών στα πλαίσια των δασιμών μέτρων και 


ΠΕΠ του Β' ΚΠΣ του Ταμείου Συνοχής του ΙΝΤΕΒΒΕΘ του 
Καν. ΕΟΚ 2157 και 2158/92 περί προστασίας των δασών 
εκτέλεσης όλων των προγραμμάτων ή δράσεων που εκπο¬ 
ρεύονται από τις Κοινοτικές διατάξεις Καν. ΕΟΚ 867/92 και 
2 ΚΠΣ Δασικά μέτρα Οδοποιίας-Υποβαθμισμένα Δάση, 
προστασίας Δασών κ.λπ., σύνολο ωρών υπερωριακής ερ¬ 
γασίας 10.700, συνολικής δαπάνης 14.980.000 δρχ. σε βά¬ 
ρος των πιστώσεων του ΚΤΓΚ και δασών του Φ.120 ΚΑΕ 
0521. Ο αριθμός των υπαλλήλων που θα απασχοληθούν 
στις εργασίες αυτές ανέρχεται στους 214. 

Δ.-Σε βάρος των πιστώσεων του Α' Παρ/τος του Προ- 
ϋπ/σμούτου Κ.Τ.Γ.Κ. και Δασών (Σποροπαραγωγή). 

Για τους υπαλλήλους των Δ/νσεων Εισροών Φυτικής Πα¬ 
ραγωγής, Οικονομικής, των ΚΕΠΠΥΕΛ (Κέντρων Ελέγχου 
και Πιστοποίησης Πολ/κού Υλικού και Ελέγχου Λιπασμά¬ 
των) Ινστιτούτο Ελέγχου Ποικιλιών, Σταθμού Ελέγχου Σπό¬ 
ρων, Σταθμός Ελέγχου Αγενούς Πολ/κού Υλικού, Κέντρα 
Ποιοτικού και Φυτουγειονομικού Ελέγχου, Κρατικών Κτη¬ 
μάτων, Αμπελουργικά Φυτώρια, Δενδροκομικοί Σταθμοί και 
Λοιπού Προσωπικού της Γεν.Δ/νσης Φυτ.Παραγωγής που 
θα απασχοληθούν με ελέγχους και πιστοποίηση Πολ/κού 
Υλικού, έλεγχο Λιπασμάτων, έλεγχο - εμπορία Πολ/κού Υλι¬ 
κού, Διενέργεια εργαστηριακών ελέγχων, Διενέργεια πει¬ 
ραματικών εγγραφής ποικιλιών στους καταλόγους-Διενέρ- 
γεια μετελέγχων, είσπραξη ανταποδοτικών τελών, παρα¬ 
γωγή πολ/κού υλικού αμπέλου δενδρωδών κ.λπ. εξέταση 
φακέλλωνγενικάτροποποιημένων ποικιλιών, σύνολο ωρών 
υπερωριακής εργασίας 26.000, συνολικής δαπάνης 
39.000.000 δρχ. σε βάροςτωνπιστώσεωντου ΚΑΕ 0521 και 
σύνολο ωρών 1.200 για νυχτερινή Κυριακών και εξαιρέσι¬ 
μων, συνολικής δαπάνης 1.500.000 δρχ. σε βάρος των πι¬ 
στώσεων του ΚΑΕ 0522.0 αριθμός των υπαλλήλων που θα 
απασχοληθούν στις εργασίες αυτές ανέρχεται στους 280. 

Ε.-Σε βάρος των πιστώσεων του Β’ Παρ/τος του Προϋ¬ 
πολογισμού του Κ.Τ.Γ.Κ. και Δασών (Κεφάλαιο ΥΕΒ). 

Για τους υπαλλήλους της Γεν.Δ/νσης Εγγειοβελτιωτι¬ 
κών Εργων και Γεωργικών Διαρθρώσεων που θα απασχο¬ 
ληθούν με την ολοκλήρωση του προγράμματος εκτέλε¬ 
σης συντήρηση αξιοποίηση των εγγειοβελτιωτικών έρ¬ 
γων και την απορρόφηση των πιστώσεων που έχουν 
διατεθεί για την εκτέλεση έργων που το μεγαλύτερο μέ¬ 
ρος των χρηματοδοτείται από διεθνείς οργανισμούς. 

Επίσης για την ολοκλήρωση της απογραφής των αγρο¬ 
τικών μηχανημάτων και τη διάθεση κρατικών πινακίδων, 
σύνολο ωρών υπερωριακής εργασίας 5.350, συνολικής 
δαπάνης 7.500.000 δρχ. σε βάρος των πιστώσεων του 
ΚΑΕ 0511. Ο αριθμός των υπαλλήλων που θα απασχολη¬ 
θούν στις εργασίες αυτές ανέρχεται στους 107. 

2. Η χρονική περίοδος της υπερωριακής εργασίας των 
Κεφ.Α', Γ, Δ'και Ε'αρχίζει από 1.1.2001 έως 30.6.2001. 

3. Η προϋπολογιζομένη ως ανωτέρω κατά περίπτωση 
δαπάνη θα είναι μέσα στα όρια των εγκεκριμένων πιστώ¬ 
σεων των οικείων προϋπ/σμών οικον. έτους 2001 και σε 
καμία περίπτωση δεν είναι δυνατή η υπέρβασή της, όπως 
αυτές θα διαμορφωθούν με το ποσοστό διάθεσης που θα 
εγκριθεί από το Υπ. Οικονομικών-Γ.Λ.Κ. 

4. Με αποφάσειςτου Γ εν. Γ ραμματέατου Υπ. Γ εωργίας, 
οι οποίες θα εκδοθούν με τη μέριμνα των αρμοδίων κατά 
περίπτωση ΚεντρικώνΔιευθύνσεωντου Υπουργείου, στις 
οποίες κοινοποιείται η απόφαση αυτή θα κατανεμηθεί κα¬ 
τά υπηρεσιακή μονάδα και ανάλογα με τις ανάγκες αυτής 
ο αριθμός των ωρών της υπερωριακής εργασίας, ο αριθ¬ 
μός των υπαλλήλων καθώς και αντίστοιχες πιστώσεις. 

5. Όσον αφορά την απογευματινή υπερωριακή απα¬ 
σχόληση αυτή θα εκτελείται όλες τις εργάσιμες ημέρες 
της εβδομάδας μετά το πέρας του κανονικού ωραρίου και 
μέχρι 22ας ώρας. Υπεύθυνοι για την παρακολούθηση και 
τον έλεγχο της πραγματικής προσφοράς της προαναφε- 
ρόμενης εργασίας θα είναι οι προϊστάμενοι των Τμημά¬ 
των στα οποία ανήκουν οι απασχολούμενοι υπάλληλοι. 

6. Συμμετοχή στις ανωτέρω υπερωρίες θα έχουν όσοι 
υπάλληλοι δεν παίρνουν πρόσθετες αμοιβές, τεχνικές 
βοήθειες ή υπερωρίες από άλλα προγράμματα και δεν 
βρίσκονται σε αναρρωτική άδεια. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 18 Ιουνίου 2001 
Οι Γ ενικοί Γ ραμματείς 

Δημοσιονομικής Πολιτικής 

Υπουργείου Οικονομικών Υπουργείου Γεωργίας 

ΙΩΑΝΝΗΣ ΚΟΥΣΟΥΛΑΚΟΣ Λ. ΛΑΜΠΡΟΠΟΥΛΟΣ 

-♦- 

Αριθ. 2/29460/0022 (2) 

Συμπληρωματική έγκριση υπερωριακής εργασίας προ¬ 
σωπικού ασφαλείας του Υφυπουργού Εργασίας και 

Κοινωνικών Ασφαλίσεων για το χρονικό διάστημα από 

1.5.2001 μέχρι και 31.12.2001. 

ΟΙ ΥΠΟΥΡΓΟΙ ΟΙΚΟΝΟΜΙΚΩΝ 
ΕΡΓΑΣΙΑΣ ΚΑΙ ΚΟΙΝΩΝΙΚΩΝ ΑΣΦΑΛΙΣΕΩΝ 

Έχοντας υπόψη: 

1. Τις διατάξεις του Ν. 2470/97 (ΦΕΚ40/Α/21.3.97) «Ανα¬ 
μόρφωση μισθολογίου προσωπικού της Δημ. Διοίκησης 
και άλλες διατάξεις», όπως τροποποιήθηκε με το άρθρο 
15 του Ν. 2592/98 (ΦΕΚ7/Α/18.3.98). 

2. Την αριθμ. 2040601/6299/0022/30.5.97 εγκύκλιο του 
Γ.Λ.Κ. με θέμα «Ωρομίσθιο αστυνομικού προσωπικού 
προσωπικής ασφάλειας μελών Κυβέρνησης». 

3. Τις διατάξεις του Π.Δ. 213/92 «Οργανισμός της Γ.Γ.Κ.Α. 

4. Την ανάγκη συμπληρωματικής έγκρισης υπερωρια- 
κής εργασίας για ένα ακόμη αστυνομικό όργανο που απο- 
σπάσθηκε με την αριθ. πρωτ. 260948/3/2/25.4.2001 από¬ 
φαση του αρχηγού της Ελληνικής Αστυνομίας, για εκτέλε¬ 
ση υπηρεσίας προσωπικής ασφαλείας του Υφυπουργού. 

5. Την αριθ. 2/513/0022/22.1.2001 (ΦΕΚ 118/Β/ 
5.2.2001) κοινή απόφαση έγκρισης υπερωριακής εργα¬ 
σίας προσωπικού ασφαλείας του Υφυπουργού Εργασίας 
και Κοιν. Ασφαλίσεων, για το χρονικό διάστημα από 
1.1.2001 μέχρι και 31.12.2001. 

6. Το γεγονός ότι η δαπάνη που προκαλείται με την από¬ 
φαση αυτή ανέρχεται για το έτος 2001 στο ποσό των 
881.960 δρχ. και θα καλυφθεί με μεταφορά πίστωσης, 
από τον ΚΑΕ0511 στον ΚΑΕ 0532. 

7. Το Π.Δ. 143/2000 (ΦΕΚ 122/Α/13.4.2000) «Διορισμός 
Υπουργών, Αναπληρωτή Υπουργού και Υφυπουργών». 

8. Την αριθμ. 2/80345/0004/8.11.99 απόφαση ανάθεσης 
αρμοδιοτήτων στους Γενικούς Γραμματείς Υπουργείων, 
αποφασίζουμε: 

Εγκρίνουμε συμπληρωματικά την με αμοιβή υπερωρια- 
κή και λοιπή εργασία, για το χρονικό διάστημα που ισχύει 
ένα μήνα πριντη δημοσίευση της απόφασης στην Εφημε¬ 
ρίδα της Κυβερνήσεως μέχρι 31.12.2001, σε ένα αστυνο¬ 
μικό που αποσπάσθηκε για εκτέλεση υπηρεσίας προσω¬ 
πικής ασφάλειας του Υφυπουργού Εργασίας και Κοινωνι¬ 
κών Ασφαλίσεων Νίκου Φαρμάκη μέχρι ενενήντα (90) 


ώρες συνολικά τον μήνα, εκ των οποίων δέκα πέντε (15) 
ώρες απογευματινής υπερωριακής εργασίας, πενήντα 
(50) ώρες νυχτερινής εργασίας και είκοσι πέντε (25) ώρες 
εργασίας Κυριακών και εξαιρέσιμων ημερών. 

Η παραπάνω ωριαία αποζημίωση του προσωπικού 
ασφαλείας του Υφυπουργού Εργασίας και Κοινωνικών 
Ασφαλίσεων υπολογίζεται σύμφωνα με τη διάταξη του 
άρθρου Ιδπαράγρ. 7του Ν. 2470/97 (ΦΕΚ40 Α). 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 1 Ιουνίου 2001 
Οι Γ ενικοί Γ ραμματείς 

Δημοσιονομικής Πολιτικής Κοινωνικών Ασφαλίσεων 

Υπουργείου Οικονομικών του Υπουργείου Γεωργίας 

ΙΩΑΝΝΗΣ ΚΟΥΣΟΥΛΑΚΟΣ ΠΑΝ. ΘΕΟΦΑΝΟΠΟΥΛΟΣ 

-♦- 

Αριθ. Ε5/1494 (3) 

Μετεγγραφές σπουδαστών ΤΕΙ εσωτερικού. 

Ο ΥΠΟΥΡΓΟΣ 

ΕΘΝΙΚΗΣ ΠΑΙΔΕΙΑΣ ΚΑΙ ΘΡΗΣΚΕΥΜΑΤΩΝ 

Έχοντας υπόψη τις διατάξεις: 

α. Του εδαφίου β' της παρ. 2 του άρθρου 4 του Ν. 
1865/89 (210 Α'). 

β. Της παρ. 5 του άρθρου 2 του Ν. 1966/91 (147 Α'). 

γ) Την αρ. ΣΤ5/25/2000 κοινή απόφαση του Πρωθυ¬ 
πουργού και του Υπουργού Εθνικής Παιδείας και θρη¬ 
σκευμάτων για την μεταβίβαση αρμοδιοτήτων, αποφασί¬ 
ζουμε: 

Καθορίζουμε τις προθεσμίες καταβολής δικαιολογητι- 
κών και τα απαιτούμενα δικαιολογητικά για τις μετεγγρα¬ 
φές σπουδαστών ΤΕΙ εσωτερικού, ως ακολούθως: 

1. Γιατις μετεγγραφές χωρίς ποσοτικό περιορισμό (πο¬ 
λυτέκνων γονέων, τέκνων πολυτέκνων, τέκνων θυμάτων 
της τρομοκρατίας και αθλητών - μελών Εθνικών ομάδων), 
σύμφωνα με τις διατάξεις των άρθρων 2 και 3 της αριθμ. 
Β3/2274/87 απόφασης (ΦΕΚ 346 Β'), όπως κυρώθηκε με 
το άρθρο 1 του Ν. 1865/89 (210 Α') και συμπληρώθηκε με 
τοάρθρο2του Ν. 1966/91 (147 Α') καθώς και σύμφωνα με 
τις διατάξεις του άρθρου ΙΟτου Ν. 1897/90 (120 Α') υπο¬ 
βάλλονται στο τμήμα υποδοχής από 1 έως 15 Νοεμβρίου 
2001 τα εξής δικαιολογητικά: 

α) Αίτηση του ενδιαφερομένου. 

β) Αναλυτικό πιστοποιητικό σπουδών ή βεβαίωση εγ¬ 
γραφής προκειμένου για νεοεισαχθέντα σπουδαστή. 

γ) Έγγραφο δημόσιας αρχής ή αντίγραφο λογαρια¬ 
σμού κοινής ωφέλειας από το οποίο να προκύπτει ο τόπος 
μόνιμης κατοικίας των γονέων. 

Για τις περιπτώσεις των πολυτέκνων γονέων και τέκνων 
πολυτέκνων απαιτείται επιπλέον βεβαίωση πολυτεκνίας 
που χορηγείται από την Ανωτάτη Ομοσπονδία Πολυτέ¬ 
κνων Ελλάδος. 

Γ ια τις περιπτώσεις των τέκνων θυμάτων της τρομοκρα¬ 
τίας απαιτούνται επιπλέον: α) αντίγραφο πράξης συνταξιο- 
δότησης και β) πιστοποιητικό οικογενειακής κατάστασης. 

Γ ια τις περιπτώσεις αθλητών-μελών Εθνικών ομάδων, 
απαιτείται επιπλέον βεβαίωση της αναγνωρισμένης από 
το Ν. 2725/99 (121 Α') αντίστοιχης αθλητικής ομοσπον¬ 
δίας, από την οποία να προκύπτει ότι ο φοιτητής - αθλη¬ 
τής, είναι μέλος της Εθνικής ομάδας. 

Γ ια τις μετεγγραφές σπουδαστών ΤΕΙ εσωτερικού χω¬ 
ρίς ποσοστό περιορισμό, ορίζουμε ως προθεσμία υπο- 

χρεωτικής τους διενέργειας από τα ΤΕΙ την 30.11.2001. 

2. Για τις μετεγγραφές με ποσοτικό περιορισμό, όπως 
αυτές προβλέπονται από τις διατάξεις του άρθρου 2 της 
αριθμ. Β3/2274/87 απόφασης (346 Β'), όπως αυτή κυρώ¬ 
θηκε με το άρθρο 2 του Ν. 1966/91 (147Α')ταπροβλεπό- 
μενα, κατά περίπτωση, δικαιολογητικά υποβάλλονται στο 
τμήμα υποδοχής από 1 έως 15 Νοεμβρίου 2001. 

Προκειμένου για νεοεισαχθέντες, πέραν από τα προ- 
βλεπόμενα από την αριθμ. Β3/2274/87 απόφαση δικαιο- 
λογητικά, υποβάλλεται και αντίγραφο του ατομικού δελ¬ 
τίου επιτυχίας που χορηγείται από το Λύκειο του ενδια¬ 
φερομένου ή βεβαίωση βαθμολογίας από το Διευθυντή ή 
το Γ ραφείο Β/θμιας Εκπαίδευσης στο οποίο υπάγεται το 
Λύκειο του ενδιαφερομένου. 

3. Από την απόφαση αυτή δεν προβλέπεται δαπάνη σε 
βάρος του τακτικού προϋπολογισμού. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 15 Ιουνίου 2001 

Ο ΥΦΥΠΟΥΡΓΟΣ 

Φ. ΠΕΤΣΑΛΝΙΚΟΣ 
-♦- 

Αριθ. Φ.12.1/Β3/1847 (4) 

Ανάκληση της 12.1/Β3/1542/2001 υπουργικής απόφασης 
κοστολόγησης Πανεπιστημιακών συγγραμμάτων για 
το ακαδημαϊκό έτος 2000-2001. 

Ο ΥΠΟΥΡΓΟΣ 

ΕΘΝΙΚΗΣ ΠΑΙΔΕΙΑΣ ΚΑΙ ΘΡΗΣΚΕΥΜΑΤΩΝ 

Έχοντας υπόψη: 

1. Τις διατάξεις: 

α) Του άρθρου 23 του νόμου 1268/1982 (ΦΕΚ 87/τ.Α/ 
16.7.1982). 

β) Του άρθρου 3 του νόμου 2174/93/ΦΕΚ 210/τ.Α/ 
22.12.1993). 

γ) Του άρθρου 2 παράγραφος 3 του νόμου 2233/94 
(ΦΕΚ 141/τ.Α/31.8.1994). 

δ) Του άρθρου 43 παράγραφος 9 του νόμου 2413/96 
(ΦΕΚ 124/τ.Α/17.6.1996). 

ε) Του άρθρου 3 του νόμου 2454/96 (ΦΕΚ7/τ. Α'/17.6.97). 

στ) Του άρθρου 29 Α του νόμου 1558/85, όπως αυτόπρο- 
σετέθη με το άρθρο 27 του νόμου 2081/1992 (ΦΕΚ 
154/τ.Α'/1992). 

ζ) Της αριθμ. Φ. 141/Β3/1402/1984 (ΦΕΚ 159/τ.Β'/ 
20.3.1984) Υπουργικής απόφασης για την έκδοση και διακί¬ 
νηση των διδακτικών βιβλίων των Α.Ε.Ι. όπως αυτή τροπο¬ 
ποιήθηκε μεταγενέστερα και εφαρμόζεται μέχρι σήμερα. 

η) Της αριθμ. Φ.12.1/Β3/5477/1993 (Φ.Ε.Κ. 951/Β/1993) 
Υπουργικής απόφασης. 

θ) Της αριθμ .Φ. 12.1/Β3/52/1995 (Φ.Ε.Κ 3/Β/1995) 
Υπουργικής απόφασης. 

ι) Της αριθμ. Φ. 12.1 /Β3/1138/1996 (ΦΕΚ 210/Β/1996) ΚΥΑ. 

ια) Τηςαριθ.Φ. 12.1 /Β3/4111/1997(Φ.Ε.Κ. 1010/Β/97) ΚΥΑ. 

ιβ) Της αριθ.Φ. 12.1 /Β3/5708/1997 (ΦΕΚ 64/Β/1997) ΚΥΑ. 

ιγ) Της αριθ. Φ.12.1/Β3/4984/1998 (ΦΕΚ 1102/Β/1998 ΚΥΑ. 

ιδ) Της αριθμ. ΣΤ5/16/1998 Υπουργικής απόφασης «Με¬ 
ταβίβαση του δικαιώματος υπογραφής «Με εντολή 
υπουργού» στο Γενικό Γραμματέα κ.λπ.» (ΦΕΚ 284/Β/98), 
όπως αυτή συμπληρώθηκε με την αριθ. ΣΤ5/32/1988 ΥΑ 
(ΦΕΚ701/Β/98). 

ιε) Της αριθ. ΣΤ5/16/1998 Υπουργικής απόφασης «Με¬ 
ταβίβαση του δικαιώματος υπογραφής «Με εντολή 


Υπουργού» στο Γενικό Γ ραμματέα κ.λπ.» (ΦΕΚ 284/Β/98) 
(ΦΕΚ 701/Β/98). 

ιστ) Της αριθμ. Φ.12.1/Β3/1432/2000 (ΦΕΚ 453/Β/2000) 
ΚΥΑ. 

Το γεγονός ότι από τις διατάξεις της απόφασης αυτής 
δεν προκαλείται πρόσθετη δαπάνη σε βάρος του Κρατι¬ 
κού Προϋπολογισμού, αποφασίζουμε: 

Ανακαλούμε την αρ.Φ. 12.1 /Β3/1542/2001 υπουργική 
απόφαση (ΦΕΚ 681/Β/01), μόνο ως προς τα συγγράμμα¬ 
τα με τους παρακάτω α/α: 

1. α/α 177 της σελίδας 9714 που αφορά στην κοστολό- 
γησητου συγγράμματος «ΔΙΚΑΙΟ ΕΜΠΟΡΙΚΩΝ ΕΤΑΙΡΙΩΝ- 
ΤΕΥΧ Β' ΚΕΦΑΛΑΙΟΥΧΙΚΕΣ ΕΤΑΙΡΙΕΣ» της συγγραφέως 
«ΑΛΕΞΑΝΔΡΙΔΟΥ Ε.» των εκδόσεων «ΣΑΚΚΟΥΛΑ ΟΕ». 

2. α/α 113 της σελίδας 9704 που αφορά στην κοστολό¬ 
γηση του συγγράμματος «ΚΕΙΜΕΝΑ ΑΝΤΕΓΚΛΗΜΑΤΙ- 
ΚΗΣ ΠΟΛΙΤΙΚΗΣ - ΤΕΥΧ. Β ΔΙΚΑΙΟ ΑΝΗΛΙΚΩΝ» του συγ¬ 
γραφέα «ΠΙΤΣΕΛΑ Α.» των εκδόσεων «ΣΑΚΚΟΥΛΑ ΟΕ». 

3. α/α 110 της σελίδας 9703 που αφορά στην κοστολό¬ 
γηση του συγγράμματος «ΔΙΚΑΙΟ ΙΘΑΓΕΝΕΙΑΣ» της συγ- 
γραφέως «ΠΑΠΑΣΙΩΠΗ - ΠΑΣΙΑ Ζ.» των εκδόσεων «ΣΑΚ- 
ΚΟΥΛΑ ΟΕ», καθώς και 

4. α/α 129 της σελίδας 9706 που αφορά στην κοστολό¬ 
γηση του συγγράμματος «Η ΣΥΜΒΑΣΗ ΒΡΥΞΕΛΛΩΝ ΚΑΙ 
ΛΟΥΓΚΑΝΟ» του συγγραφέα «ΝΙΚΑΣ Ν.» των εκδόσεων 
«ΣΑΚΚΟΥΛΑ ΟΕ», διότι κοστολογήθηκαν εκπαραδρομής. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 14 Ιουνίου 2001 
Με εντολή Υπουργού 

Ο Ειδικός Γραμματέας Πανεπιστημιακής Εκπαίδευσης 

ΔΙΟΝ. ΚΛΑΔΗΣ 

-♦- 

Αριθ.80034/3445/00 (5) 

Εναρμόνιση προς τις διατάξεις της οδηγίας 2000/73/ΕΚ 
της Επιτροπής της 22ας Νοεμβρίου 2000 για την προ¬ 
σαρμογή στην τεχνική πρόοδο της οδηγίας 93/92/ΕΚ 
του Συμβουλίου σχετικά με την τοποθέτηση συστημά¬ 
των φωτισμού και φωτεινής σηματοδότησης στα δίκυ- 
κλα ή τρίκυκλα οχήματα με κινητήρα. 

ΟΙ ΥΠΟΥΡΓΟΙ 

ΕΘΝΙΚΗΣ ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ 
ΜΕΤΑΦΟΡΩΝ ΚΑΙ ΕΠΙΚΟΙΝΩΝΙΩΝ 

Έχοντας υπόψη τις διατάξεις: 

1. Των άρθρων 84 και 87 του Κώδικα Οδικής Κυκλοφο¬ 
ρίας (Κ.Ο.Κ.), που κυρώθηκε μετον Ν. 2696/1999 (Α' 57). 

2. Του άρθρου 29Ατου Ν. 1558/1985 «Κυβέρνηση και 
Κυβερνητικά Όργανα» (Α' 137) όπως αυτό προστέθηκε με 
το άρθρο 27 του Ν. 2081/1992 (Α' 154) και αντικαταστά- 
θηκεαπότο άρθρο Ι,παρ. 2ατου Ν. 2469/1997 (Α'38). 

3. Του άρθρου 1 παρ. 1,2 και 3 του Ν. 1338/1983 (Α'34) 
«Εφαρμογή του Κοινοτικού Δικαίου», όπως τροποποιήθη¬ 
κε με την παρ. 4 του άρθρου 6 του Ν. 1440/1984 (Α' 70) 
«Συμμετοχή της Ελλάδος στο κεφάλαιο της Ευρωπαϊκής 
Κοινότητος Άνθρακος και Χάλυβος και του Οργανισμού 
ΕΥΡΑΤΟΜ» και του άρθρου 65 του Ν. 1892/90 (Α' 101). 

4. Του δευτέρου άρθρουτου Ν. 2077/1992 (Α' 136) «Κύ¬ 
ρωση της Συνθήκης για την Ευρωπαϊκή Ένωση και των 
σχετικών πρωτοκόλλων και δηλώσεων που περιλαμβάνο¬ 
νται στην Τελική πράξη». 

5. Του πδ 253/1996 (Α' 187) «Προσαρμογή της Εθνικής 
νομοθεσίας προς τις διατάξεις της οδηγίας 93/92/ΕΟΚ 

του Συμβουλίου των Ευρωπαϊκών Κοινοτήτων της 29ης 
Οκτωβρίου 1993 «σχετικά με την τοποθέτηση διατάξεων 
φωτεινής σηματοδότησης στα δίκυκλα ή τρίκυκλα οχή¬ 
ματα με κινητήρα». 

Το γεγονός ότι από την απόφαση αυτή δεν προκαλείται 
δαπάνη σε βάρος του κρατικού προϋπολογισμού, απο¬ 
φασίζουμε: 

Άρθρο 1 

Σκοπός 

Η παρούσα απόφαση αποσκοπεί στην εναρμόνιση της 
Ελληνικής νομοθεσίας προς τις διατάξεις της οδηγίας 
2000/73/ΕΚ της Επιτροπής της 22ας Νοεμβρίου 2000 για 
την προσαρμογή στην τεχνική πρόοδο της οδηγίας 93/92/ 
ΕΟΚ του Συμβουλίου για την τοποθέτηση διατάξεων φωτι¬ 
σμού και φωτεινής σηματοδότησης στα δίκυκλα ή τρίκυκλα 
οχήματα με κινητήρα που δημοσιεύθηκε στην Ελληνική 
γλώσσα στην Επίσημη Εφημερίδα των Ευρωπαϊκών Κοινο¬ 
τήτων με αριθ. 1_300της 29.11.2000 (σελίδες 20 έως και 23). 

Άρθρο 2 

Τροποποίηση Παραρτημάτων 

Τα παραρτήματα II έως VI του πδ 253/1996 (Α' 187) τρο¬ 
ποποιούνται σύμφωνα με το παράρτημα της παρούσας 
απόφασης. 

Άρθρο 3 

Τελικές διατάξεις 

1. Απάτην 1η Ιανουάριου 2002 για λόγους που αφορούν 
την εγκατάσταση συστημάτων φωτισμού και φωτεινής 
σηματοδότησης, επιτρέπεται: 

- Η χορήγηση έγκρισης τύπου ΕΚ για τύπο δικύκλου ή 
τρίκυκλου μηχανοκινήτου οχήματος. 

- Η ταξινόμηση, η πώληση ή η θέση σε κυκλοφορία δί- 
κυκλων ή τρίκυκλων μηχανοκινήτων οχημάτων. 

Εφόσον η εγκατάσταση συστημάτων φωτισμού και φω¬ 
τεινής σηματοδότησης ανταποκρίνεται στις προδιαγρα¬ 
φές του πδ 253/1996, όπως τροποποιείται με την παρού¬ 
σα απόφαση. 

2. Απάτην 1 "Ιουλίου 2002 δεν χορηγείται έγκριση τύπου 
ΕΚ για κάθε νέο τύπο δικύκλου ή τρίκυκλου μηχανοκινή¬ 
του οχήματος για λόγους που αφορούν την εγκατάσταση 
συστημάτων φωτισμού και φωτεινής σηματοδότησης, 
εφόσον δεν τηρούνται οι απαιτήσεις του ΠΔ 253/1996, 
όπως τροποποιείται με την παρούσα απόφαση. 

3. Προσαρτάται και αποτελεί αναπόσπαστο μέρος της 
παρούσας το επισυναπτόμενο παράρτημα. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 14 Ιουνίου 2001 

Ο ΥΠΟΥΡΓΟΣ ΕΘΝΙΚΗΣ ΟΙΚΟΝΟΜΙΑΣ Ο ΥΠΟΥΡΓΟΣ ΜΕΤΑΦΟΡΩΝ 

ΚΑΙ ΟΙΚΟΝΟΜΙΚΩΝ ΕΠΙΚΟΙΝΩΝΙΩΝ 

ΓΙΑΝΝΟΣ ΠΑΠΑΝΤΩΝΙΟΥ ΧΡΙΣΤΟΣ ΒΕΡΕΛΗΣ 


ΠΑΡΑΡΤΗΜΑ 

Το παράρτημα II τροποποιείται ως εξής: 

α) Το σημείο 5 αντικαθίσταται από το ακόλουθο κείμενο: 

«5. Οι αναφερόμενες στα σημεία 1 και 2 διατάξεις φωτι¬ 
σμού και φωτεινής σηματοδότησης οι οποίες έχουν λάβει 
έγκριση τύπου για μοτοσυκλέτες σύμφωνα με την οδηγία 
97/24/ΕΚ ή έχουν λάβει έγκριση τύπου για οχήματα των 
κατηγοριών ΜΙ και Ν1 σύμφωνα με τις σχετικές οδηγίες 
76/757/ΕΟΚ, 76/758/ΕΟΚ, 76/759/ΕΟΚ, 76/760/ΕΟΚ, 76/ 


761/ΕΟΚ, 76/762/ΕΟΚ, 77/538/ΕΟΚ ή 77/539/ΕΟΚ, επι¬ 
τρέπονται επίσης για μοτοποδήλατα.». 

β) Το σημείο 6.7.5 αντικαθίσταται από το ακόλουθο κεί¬ 
μενο: 

«6.7.5. Προσανατολισμός: ο άξονας αναφοράς των 
αντανακλαστήρων πρέπει να είναι κάθετος προς το μέσο 
διάμηκες επίπεδο του οχήματος και να είναι στραμμένος 
προς τα έξω. Οι εμπρόσθιοι αντανακλαστήρες επιτρέπε¬ 
ται να στρέφονται συναρτήσει της κλίσης του συστήμα¬ 
τος διεύθυνσης.». 

II. Το παράρτημα III τροποποιείται ως εξής: 

α) Το σημείο 2 συμπληρώνεται ως εξής: 

«2.5. πρόσθιοι φανοί ομίχλης. 

2.6. οπίσθιοι φανοί ομίχλης. 

2.7. φανοί οπισθοπορείας. 

2.8. σήμα κινδύνου». 

β) Το σημείο 5 αντικαθίσταται από το ακόλουθο κείμενο: 

«5. Οι αναφερόμενες στα σημεία 1 και 2 διατάξεις φωτι¬ 
σμού και φωτεινής σηματοδότησης οι οποίες έχουν λάβει 
έγκριση τύπου για μοτοσυκλέτες σύμφωνα με την οδηγία 
97/24/ΕΚ ή έχουν λάβει έγκριση τύπου για, οχήματα των 
κατηγοριών ΜΙ και Ν1 σύμφωνα με τις σχετικές οδηγίες 
76/757/ΕΟΚ, 76/758/ΕΟΚ, 76/759/ΕΟΚ, 76/760/ΕΟΚ, 76/ 
761/ΕΟΚ, 76/762/ΕΟΚ, 77/538/ΕΟΚ ή 77/539/ΕΟΚ, επι¬ 
τρέπονται επίσης για τα τρίκυκλα μοτοποδήλατα και τα 
ελαφρά τετράτροχα.». 

γ) Η τελευταία περίπτωση του σημείου 6.5.3.1 αντικαθί¬ 
σταται από το ακόλουθο κείμενο: 

«- τα εσωτερικά άκρα των φωτιζουσών επιφανειών πρέ¬ 
πει να απέχουν τουλάχιστον 500 πιπι. Η απόσταση αυτή 
επιτρέπεται να μειώνεται σε 400πιπι, εφόσον το μέγιστο 
πλάτος του οχήματος είναι μικρότερο των 1300 πιπι.». 

δ) Το σημείο 6 συμπληρώνεται ως εξής: 

«6.11. Πρόσθιοι φανοί ομίχλης. 

6.11.1. Προδιαγραφές ίδιες με εκείνες που περιλαμβά¬ 
νονται στα σημεία 6.7.1 έως. 

6.7.11 του παραρτήματος VI. 

6.12. Οπίσθιοι φανοί ομίχλης. 

6.12.1. Προδιαγραφές ίδιες με εκείνες που περιλαμβά¬ 
νονται στα σημεία 6.8.1 έως 6.8.11 του παραρτήματος VI. 

6.13. Φανοί οπισθοπορείας. 

6.13.1. Προδιαγραφές ίδιες με εκείνες που περιλαμβά¬ 
νονται στα σημεία 6.9.1 έως 6.9.10 του παραρτήματος VI. 

6.14. Σήμα κινδύνου. 

6.14.1. Προδιαγραφές ίδιες με εκείνες που περιλαμβάνο¬ 
νται στα σημεία 6.10.1 έως 6.10.4του παραρτήματος VI.». 

III. Το παράρτημα IV τροποποιείται ως εξής: 

Το σημείο 5 αντικαθίσταται από το ακόλουθο κείμενο: 

« 5. Οι αναφερόμενες στα σημεία 1 και 2 διατάξεις φω¬ 
τισμού και φωτεινής σηματοδότησης οι οποίες έχουν λά¬ 
βει έγκριση τύπου για οχήματα των κατηγοριών Μ1 και Ν1 
σύμφωνα με τις σχετικές οδηγίες 76/757/ΕΟΚ, 76/758/ 
ΕΟΚ, 76/759/ΕΟΚ, 76/760/ΕΟΚ, 76/761/ΕΟΚ, 76/762/ 
ΕΟΚ, 77/538/ΕΟΚ ή 77/539/ΕΟΚ, επιτρέπονται επίσης για 
μοτοποδήλατα.». 

IV. Το παράρτημα V τροποποιείται ως εξής: 

Το σημείο 5 αντικαθίσταται από το ακόλουθο κείμενο: 

« 5. Οι αναφερόμενες στα σημεία 1 και 2 διατάξεις φω¬ 
τισμού και φωτεινής σηματοδότησης οι οποίες έχουν λά¬ 
βει έγκριση τύπου για οχήματα των κατηγοριών Μ1 και Ν1 
σύμφωνα με τις σχετικές οδηγίες 76/757/ΕΟΚ, 76/758/ 
ΕΟΚ, 76/759/ΕΟΚ, 76/760/ΕΟΚ, 76/761/ΕΟΚ, 76/762/ 
ΕΟΚ, 77/538/ΕΟΚ ή 77/539/ΕΟΚ, επιτρέπονται επίσης για 

μοτοσυκλέτες με πλευρικό καλάθι (είόθ οηγ).». 

V. Το παράρτημα VI τροποποιείται ως εξής: 

α) Το σημείο 5 αντικαθίσταται από το ακόλουθο κείμενο: 

« 5. Οι αναφερόμενες στα σημεία 1 και 2 διατάξεις φω¬ 
τισμού και φωτεινής σηματοδότησης οι οποίες έχουν λά¬ 
βει έγκριση τύπου για οχήματα των κατηγοριών Μ1 και Ν1 
σύμφωνα με τις σχετικές οδηγίες 76/757/ΕΟΚ, 76/758/ 
ΕΟΚ, 76/759/ΕΟΚ, 76/760/ΕΟΚ, 76/761/ΕΟΚ, 76/762/ 
ΕΟΚ, 77/538/ΕΟΚ ή 77/539/ΕΟΚ, επιτρέπονται επίσης για 
τρίκυκλα». 

β) Η τελευταία περίπτωση του σημείου 6.5.3.1 αντικαθί¬ 
σταται από το ακόλουθο κείμενο: 

«- Τα εσωτερικά άκρατων φωτιζουσών επιφανειών πρέ¬ 
πει να απέχουν τουλάχιστον 500 πιπι. Η απόσταση αυτή 
επιτρέπεται να μειώνεται σε 400ηηιπ, εφόσον το μέγιστο 
πλάτος του οχήματος είναι μικρότερο των 1300πιπι.». 

-♦- 

Αριθ.οικ. 38071/1784 (6) 

Μεταβολή κύριου χαρακτηριστικού “χρησιμοποιούμενο 
καύσιμο” στις άδειες κυκλοφορίας βενζινοκίνητων αυ¬ 
τοκινήτων. 

Ο ΥΠΟΥΡΓΟΣ 

ΜΕΤΑΦΟΡΩΝ ΚΑΙ ΕΠΙΚΟΙΝΩΝΙΩΝ 

Έχοντας υπόψη: 

1. Τις διατάξεις: 

α. Των άρθρων 88 και 89 του Κώδικα Οδικής Κυκλοφο¬ 
ρίας (Κ.Ο.Κ.), που κυρώθηκε με τον Ν. 2696/1999 (Α57). 

β. Του άρθρου 29Α του Ν. 1558/1985 «Κυβέρνηση και 
Κυβερνητικά όργανα» (Α 137) όπως αυτό προστέθηκε με 
το άρθρο 27του Ν. 2081/1992 (Α 154) και αντικαταστάθη- 
κε με το άρθρο 1, παρ 2Α του Ν. 2469/1997 (Α38). 

γ. Του ΝΔ 570/1970 (Α 125) «περί αλλαγής κυρίων χα¬ 
ρακτηριστικών αυτοκινήτων». 

δ.ΤηςΣΤ-1832/1978 (Β 103) «περί στοιχείων αδειών κυ¬ 
κλοφορίας αυτοκινήτων οχημάτων, καθορισμού κυρίων 
χαρακτηριστικών αυτών και χορηγήσεως αδειών για την 
προσωρινή κυκλοφορία και προς δοκιμή αυτών», όπως 
ισχύει. 

2. Το γεγονός ότι σε πολλά οχήματα που κυκλοφόρη¬ 
σαν μετάτο 1989 χρησιμοποιείται εκ κατασκευής ως καύ¬ 
σιμο αμόλυβδη βενζίνη ενώ στις άδειες κυκλοφορίας 
τους αναφέρεται ως καύσιμο βενζίνη ή έχει αντικαταστα- 
θεί ο κινητήρας τους με άλλον που χρησιμοποιεί αμόλυ¬ 
βδη βενζίνη. 

3. Το γεγονός ότι από τις διατάξεις της απόφασης αυ¬ 
τής δεν προκαλείται δαπάνη σε βάρος του Κρατικού Προ¬ 
ϋπολογισμού, αποφασίζουμε: 

1. Επιτρέπεται η αλλαγή του κύριου χαρακτηριστικού 
«χρησιμοποιούμενο καύσιμο», που αναφέρεται στην 
άδεια κυκλοφορίας, από “βενζίνη” σε “αμόλυβδη βενζί¬ 
νη” στα οχήματα που χρησιμοποιείται αμόλυβδη βενζίνη 
εκ κατασκευής. 

2. Για την αλλαγή αυτή ο ενδιαφερόμενος κάτοχος του 
οχήματος υποβάλλει στην αρμόδια υπηρεσία Μεταφο¬ 
ρών και Επικοινωνιών της Νομαρχιακής Αυτοδιοίκησης 
σχετική αίτηση συνοδευόμενη από τα παρακάτω δικαιολο- 
γητικά: 

α. Εθνική έγκριση τύπου ή δελτίο κοινοποίησης έγκρι¬ 
σης τύπου ή βεβαίωση της αρχής ταξινόμησης στην ξένη 


χώρα (για την περίπτωση αυτοκινήτου που εισήχθηκε ως 
μεταχειρισμένο με πρώτη άδεια κυκλοφορίας σε ξένη χώ¬ 
ρα) ή του εργοστασίου κατασκευής ή του επίσημου αντι¬ 
προσώπου του κατασκευαστή στην χώρα μας ή στη χώρα 
πρώτης κυκλοφορίας του αυτοκινήτου ή της ξένης άδει¬ 
ας, από την οποία να προκύπτει ότι το όχημα χρησιμοποι¬ 
εί αμόλυβδη βενζίνη εκ κατασκευής. 

β. Αντίγραφο ισχύουσας κάρτας ελέγχου καυσαερίων 
(ΚΕΚ) με εκπομπές που πληρούν τα αντίστοιχα όρια της 
ΚΥΑ 94474/4556/94 (Β 829) όπως ισχύει, που αναφέρο- 
νται σε οχήματα με καταλυτικό μετατροπέα (τριοδικό ή 
οξειδωτικό ανάλογα). 

γ. Ισχύουσα άδεια κυκλοφορίας. 

δ. Στην περίπτωση που το όχημα μπορεί να χρησιμοποι¬ 
εί βενζίνη μολυβδωμένη και αμόλυβδη και δεν φέρει κα¬ 
ταλυτικό μετατροπέα εκ κατασκευής ο ενδιαφερόμενος 
υποβάλλει πρόσθετα: 

1) βεβαίωση του εργοστασίου κατασκευής ή του επίση¬ 
μου αντιπροσώπου του κατασκευαστή στη χώρα μας ή στη 
χώρα πρώτης κυκλοφορίας του αυτοκινήτου, στην οποία 
θα αναφέρονται οι αναγκαίες ρυθμίσεις, που απαιτούνται, 
ώστε το όχημα να χρησιμοποιεί αμόλυβδη βενζίνη και 

2) βεβαίωση υπευθύνου νόμιμα λειτουργούντος και 
εξουσιοδοτημένου για τη χορήγηση ΚΕΚ συνεργείου επι¬ 
σκευής οχημάτων ότι έγιναν οι ρυθμίσεις που αναφέρο- 
νται στην παραπάνω βεβαίωση. 

3. Με βάση τα δικαιολογητικάτης προηγούμενης παρα¬ 
γράφου η αρμόδια υπηρεσία Μεταφορών και Επικοινω¬ 
νιών της Ν.Α. εκδίδει νέα άδεια κυκλοφορίας στην οποία 
αναφέρεται ως χρησιμοποιούμενο καύσιμο “Βενζίνη αμό¬ 
λυβδη” . Στην περίπτωση που από τα παραπάνω δικαιολο- 
γητικά προκύπτει ότι το όχημα φέρει καταλυτικό μετα¬ 
τροπέα εκ κατασκευής, στο χώροτων παρατηρήσεωντης 
άδεια κυκλοφορίας αναγράφεται η ένδειξη “Φέρει κατα¬ 
λυτικό μετατροπέα”. 

Τα οχήματα αυτά δεν χαρακτηρίζονται σαν «αντιρρυπα- 
ντικής τεχνολογίας». 

4. Ισχύς της παρούσης από τη δημοσίευση στην Εφη¬ 
μερίδα της Κυβερνήσεως. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 11 Ιουνίου 2001 

Ο ΥΠΟΥΡΓΟΣ 

ΧΡΙΣΤΟΣ ΒΕΡΕΛΗΣ 
-♦- 

ΔΙΟΡΘΩΣΕΙΣ ΣΦΑΛΜΑΤΩΝ 

(7) 

Στην απόφαση Δ4/237/27.4.2001 (Β' 524) γίνεται η εξής 
διόρθωση: 

Αντί του λανθασμένου: 

Η συγχώνευση αυτή θα ισχύει από το σχολικό έτος 
2000 - 2002 . 

Στο σωστό: 

Η συγχώνευση αυτή θα ισχύει από το σχολικό έτος 
2001 - 2002 . 

(Από το Υπουρ. Εθνικής Παιδείας και Θρησκευμάτων) 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 




